## TRAM d’Alacant va facilitar en juliol la mobilitat d’1,9 milions d’usuaris

*** El resultat representa el 9,21 % més dels viatges realitzats en el mateix període del passat any i 162.671 passatgers més
* La línia 2 va obtindre el major nombre de desplaçaments, 720.199, i Luceros va tornar a liderar els viatges amb 398.236**

Ferrocarrils de la Generalitat Valenciana (FGV) va facilitar la mobilitat d’1.929.130 usuaris en la xarxa de TRAM d’Alacant durant juliol, un 9,21 % més que en el mateix mes de 2023, cosa que significa un augment de 162.671 viatgers. El dia de més trànsit va ser el dijous 4, amb 67.363 passatgers.

En conjunt, Ferrocarrils de la Generalitat Valenciana (FGV) va sumar en juliol entre TRAM d’Alacant i Metrovalencia un total de 9.899.296 passatgers, que representen un augment del 17,14 % respecte al mateix mes del passat any i 1.448.385 d’usuaris més.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 720.199 moviments; seguida de la línia 1, que comunica Luceros i Benidorm, amb 426.028; la línia 3, que enllaça Luceros amb El Campello, amb 342.722; la línia 4, que unix Luceros amb Plaza La Coruña, amb 227.718; la línia 9, que discorre entre Benidorm i Dénia, amb 108.190; i la línia 5, nexe d’unió entre Porta del Mar i Plaza La Coruña, amb 104.273 viatges.

**Luceros, l’estació més transitada**

En el trànsit per estacions, Luceros una vegada més va liderar la classificació, amb 398.236 clients. La van seguir Mercado, amb 257.833, i Benidorm, amb 137.639 clients.

Després es van situar Marq-Castillo, amb 132,148; Sant Vicent del Raspeig, amb 76.763; El Campello, amb 62.549; Pintor Gastón Castelló, amb 57.550; Bulevar del Pla, amb 45.921; Garbinet, amb 45.774; i, en dècim lloc, La Goteta-Plaza Mar 2, amb 41.678 moviments.

Fecha: 16/08/2024